Struthio camelus

O estruz u estrucio () ye l'au vivient mas gran. Puet fer dica 2,5 metros d'altaria, no puet volar y perteneix a la familia d'os estrutionidos.

Atros miembros d'o grupo son os nyandús, os emús, os casuarios y o paixaro mas gran que nunca ha existiu, l'Aepyornis, actualment extinguito. Os estruces tienen o cuello y as garras muito largas y pueden correr dica 65 km/h.

Os estruces se troban de traza natural, en as sabanas y semidesiertos d'Africa, igual en o norte como en o sud d'a zona tropical selvosa. A raza d'estruz d'Orient Meyo (S. c. syriacus) ye extinguita.

As suyas plumas no li sirven ta volar, pero son muit populars como adornos ta os cabellos d'as mullers. Os estruces son prou recios ta que un humán no guaire gran los pueda cabalgar y s'han feito servir en bels puestos d'o norte d'Africa y Arabia como animals de cursas.

Hue se crian ta carne en muitos países, mesmo en climas tan fríos como o de Finlandia. O gusto d'a carne d'estruz se pareix a o d'o vetiello.

En a mitolochía popular, o estruz ye famoso por amagar a cabeza adintro de l'arena malas que siente o primer sinyal de periglo. Manimenos, no s'han rechistrau observacions d'iste comportamiento, encara que se sabe que os muixons meten a cabeza y o cuello en tierra ta pareixer mas poca cosa cuan s'amana un predador. Cuan se sienten menazaus os estruces pueden plegar a ferir graument a os suyos atacants, con calces d'as suyas fortals garras.

Os estruces anidan comunitariament. Bel numero de fembras ponen os suyos cocos adintro d'o mesmo niedo, an que son cobaus por a fembra dominant, d'entre día, y por o masclo d'entre nueit.  Os uegos d'estruz son os mas grans d'entre toz os uegos.

 Zoonimia 
Encara que en Aragón nunca no bi ha habiu estruces, en aragonés medieval bi ha habiu zoonimos pa dicir a este animal. A forma orichinal ye l'occitán antigo estruz, que procede de lo latín strūthiō, strūthiōnis amprau de lo griego στρουθιο, strouthio. María Ángeles García Aranda: El tratamiento de los occitanismos en los diccionarios del español. Nueva Revista de Filología Hispánica, 2013, nº LXI. pp 437-474. Os bestiarios medievals feban mención d'esta especie, y en ixemenoron a conoixencia a los países europeus a on que no bi'n heba. Un atra luenga que prenió a denominación occitana estió o galaicoportugués, pero sumando-li dimpués ave pa formar a palabra composada avestruz, que pasó a lo castellano.

En o lexico comercial aragonés d'o sieglo XV trobamos escrito esturz, esturch y esturç en Zaragoza y esturç y esturço en Las Barracas de los Chaqueses, referius a plumas d, ventals d, penatxos d y huevos d. Son formas pareixidas a l'occitán orichinal y a lo catalán estruç. De feito en benasqués se conserva a locución adverbial de manera a tot estruz con pronunciación seseyant. Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 182.

O zoonimo con trazas de semicultismo acabau en -ucio u d'adaptación d'un atra forma occitana estruci amaneix en o "Libro de Marco Polo" y en o "Libro d'el Trasoro". Dawn E. Prince (ed.). The Aragonese version of Brunetto Latini's Libro del trasoro. Madison, 1995. O prencipio d'o capítol a el adedicau ye:

 Referencias 

 Vinclos externos 

 Vidios d'estruces en Internet Bird Collection.

Categoría:Paleognatos